Broj: 01-30-191-1/22

Datum: 01.02.2022. godine

**JU SLUŽBA ZA ZAPOŠLJAVANJE ZENIČKO – DOBOJSKOG KANTONA**

Na osnovu člana 20a. Zakona o radu („Službene novine FBiH“ broj: 26/16 i 89/18), člana 4. Uredbe o postupku prijema u radni odnos u Javnom sektoru u Zeničko – dobojskom kantonu („Službene novine ZDK“, broj: 08/19 i 19/20), člana 44. Statuta Službe – Prečišćeni tekst („Službene novine ZDK“ broj: 01/19), Odluke broj: 01-30-191/22 od 31.01.2022. godine, a u skladu sa Pravilnikom o radu Službe i Pravilnikom o postupku prijema u radni odnos u JU Služba za zapošljavanje Zeničko – dobojskog kantona, direktor Službe raspisuje:

**JAVNI OGLAS**

**za prijem radnika u radni odnos**

**I – Radno mjesto za koje se raspisuje javni oglas:**

**Domar -** 1 (jedan) izvršilac, na neodređeno vrijeme, uz probni rad od 3 (tri) mjeseca, puno radno vrijeme, mjesto rada – Zenica.

**Kratak opis radnog mjesta**:Poslovi ovog radnog mjesta zahtijevaju organizaciju, nadzor i obavljanje poslova u Službi kao što su: sitne intervencije i opravke opreme i sredstava Službe. Svakodnevno obilazi zgradu sjedišta Službe radi uočavanja nedostataka. Popravlja kvarove na prozorima, vratima, te ostaloj opremi Službe, održava i popravlja električne, vodovodne i kanalizacione instalacije, održava slivnike – oluke, prilazne staze, zelenilo i drveće u dvorištu sjedišta Službe. Obavlja i druge poslove po nalogu neposrednog rukovodioca. Odgovoran je za pravilnu primjenu sistema alarmne zaštite. Obavlja i poslove portira u slučajevima odsustva istog (bolovanja, godišnji odmor i sl.). Za svoj rad neposredno je odgovoran rukovodiocu Odjeljenja.

**Iznos plate:** 890,00 KM

**Opšti uslovi za zasnivanje radnog odnosa su:** da ima navršenih 18 godina života; da je državljanin Bosne i Hercegovine; da ima opštu zdravstvenu sposobnost;

**Posebni uslovi za zasnivanje radnog odnosa su:** završenaSSS ili KV, IV ili III stepen (srednja školska sprema ili KV radnik), šest mjeseci radnog iskustva u struci**,** te da ima izraženu komunikativnost.

**II – Potrebni dokumenti:**

Uz svojeručno potpisanu prijavu sa kraćom biografijom (sa obaveznom naznakom adrese i e-mail adrese), svi kandidati dostavljaju original ili ovjerene kopije (neovjerene kopije neće se uzeti u razmatranje), slijedeće dokumente: uvjerenje o državljanstvu (ne starije od šest mjeseci od dana izdavanje istog od strane ovlaštenog organa); diploma o završenoj traženoj stručnoj spremi i dokaz o radnom iskustvu.

**Napomena:**

* Dokaz o radnom iskustvu (potvrde ili uvjerenja) moraju biti precizna i detaljna, te sadržavati sve bitne elemente koji nedvosmisleno ukazuju na traženo radno iskustvo.
* Pod radnim iskustvom podrazumijeva sevrijeme provedeno na radu u obavljanju određenih poslova i zadataka poslije sticanja diplome SSS ili KV.
* Neblagovremene, nepotpune i neuredne prijave neće se uzeti u razmatranje.
* Izabrani kandidati sa kojima se namjerava zaključiti Ugovor o radu dužni su dostaviti ljekarsko uvjerenje, ne starije od 60 dana, najkasnije u roku od 15 dana od dana zaprimanja obavještenja o njegovom izboru kao najboljeg kandidata.
* Kandidat koji ne pristupi usmenom dijelu (intervjuu) ispita smatrat će se da je odustao od daljnje procedure.
* Telefon na koji se mogu dobiti dodatne informacije 032/448-202

**IV - Rok za podnošenje prijava:** 8 (osam) dana od dana objavljivanja.

**V - Ostalo:**

* Lični podaci o podnosiocima prijava su tajni i mogu se prikupljati i obrađivati samo u skladu sa Zakonom o zaštiti ličnih podataka BiH („Službeni glasnik BiH“, broj 49/06, 76/11 i 89/11).
* Prijavu sa traženim podacima treba dostaviti lično ili preporučenom poštom sa naznakom

**„PRIJAVA NA JAVNI OGLAS – NE OTVARATI“**

**(navesti naziv radnog mjesta na koje se prijavljuje)**

JU Služba za zapošljavanje Zeničko-dobojskog kantona

ul. Adolfa Goldbergera br. 6, 72 000 Zenica

JU Služba za zapošljavanje Zeničko-dobojskog kantona nije u obavezi vraćanja dostavljene dokumentacije.

Direktor

Anto Pešić, prof.